b'\n_START_ARTICLE_\nVioleta Bulc\n_START_SECTION_\n\xc5\xbdivljenjepis\n_START_PARAGRAPH_\nJe podjetnica in svetovalka na podro\xc4\x8dju razvojnih strategij za podjetja, lokalne skupnosti in regionalne razvojne agencije. Kot diplomantka ljubljanske Fakultete za elektrotehniko je nadaljevala izobra\xc5\xbeevanje na magistrskem \xc5\xa1tudiju na Golden Gate University v San Franciscu. _NEWLINE_Ima izku\xc5\xa1nje na razvoju inovacijskih infrastruktur za mno\xc5\xbei\xc4\x8dno inoviranje in internacionalizaciji razvojnih projektov. V \xc5\xa1tevilnih okoljih je pripomogla k sistemati\xc4\x8dnemu uvajanju projektnega dela, ciljnega vodenja in inovativne kulture. Za svoje inovacije je prejela nagrado Gospodarske zbornice Slovenije kot inovatorka leta.\n_START_SECTION_\nPolitika\n_START_PARAGRAPH_\nV 12. vladi Republike Slovenije pod vodstvom Mira Cerarja je vodila Ministrstvo za kohezijo in strate\xc5\xa1ke projekte.\n_START_SECTION_\nEvropska komisarka\n_START_PARAGRAPH_\n10. oktobra 2014 jo je vlada Mira Cerarja izbrala za kandidatko za Slovensko komisarko v Evropski uniji, kar je zaradi preglasovanja s strani SMC spro\xc5\xbeilo negodovanje koalicijskih partnerjev. Na seji vlade so jo 15. oktobra 2014 podprle vse koalicijske partnerice. Podprl jo je tudi bodo\xc4\x8di predsednik Evropske komisije Juncker in ji dodelil resor za promet.\n_START_SECTION_\nZasebno \xc5\xbeivljenje\n_START_PARAGRAPH_\nJe nosilka \xc4\x8drnega pasu v taekwondoju in poseduje \xc5\xa1amanska znanja, kar skozi celostno obravnavo osebe uporablja tudi v podjetni\xc5\xa1kem delovanju.'